## Pravilnik o izmjenama i dopunama Pravilnika o temeljnim zahtjevima kakvoće, načinu ispitivanja, pakiranju i deklariranju sjemena poljoprivrednog bilja

### NN 13/2006 (6.2.2006.), Pravilnik o izmjenama i dopunama Pravilnika o temeljnim zahtjevima kakvoće, načinu ispitivanja, pakiranju i deklariranju sjemena poljoprivrednog bilja

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**349**

Na temelju članka 16. stavka 3., članka 21.
stavka 3., članka 22. stavka 1. uz suglasnost ravnatelja Državnog zavoda za
mjeriteljstvo i stavka 4., članka 23. stavka 5., članka 24. stavka 5., članka
25. stavka 3., članka 28. stavka 6., članka 31. stavka 4., članka 34. stavka
3., članka 35. stavka 5., članka 38. stavka 3., članka 40. stavka 2. i članka
95. stavka 3. Zakona o sjemenu, sadnom materijalu i priznavanju sorti
poljoprivrednog bilja (»Narodne novine« broj 131/97, 163/03), ministar
poljoprivrede, šumarstva i vodnoga gospodarstva donosi

## PRAVILNIK

### O IZMJENAMA I DOPUNAMA PRAVILNIKA O TEMELJNIM ZAHTJEVIMA KAKVOĆE, NAČINU ISPITIVANJA, PAKIRANJU I DEKLARIRANJU SJEMENA POLJOPRIVREDNOG BILJA

Članak 1.

U Pravilniku o temeljnim zahtjevima kakvoće, načinu
ispitivanja, pakiranju i deklariranju sjemena poljoprivrednog bilja (»Narod­ne
novine«, broj 4/05, 49/05, 94/05) u članku 4. stavku 2. iza riječi »klijavost«
dodaje se riječ »vlaga«.

U istom članku dodaje se novi stavak 4. koji
glasi:

»(4) Ponovljenim ispitivanjem kakvoće sjemena
može se dobiti kakvoća drugačija od deklarirane. Dopuštena su odstupanja između
deklarirane kakvoće i kakvoće što je ponovljenim ispitivanjem utvrde ovlašteni
laboratoriji u granicama do minimalno odnosno maksimalno propisanih vrijednosti
(čistoća, klijavost, udio vlage, prisustvo korovskih i drugih vrsta te dodatne norme) u Dodatku 1.
Pravilnika.«

Dosadašnji stavci 4. i 5. postaju stavci 5. i 6.

Članak 2.

U članku 5. stavku 5. iza riječi »materijala
koji biološki nisu sjeme« dodaju se riječi: »te u slučaju produljenja
valjanosti deklaracije.«

Članak 3.

U članku 21. stavak 7. mijenja se i glasi:

»(7) U slučaju prepakiranja sjemena nova
Deklaracija izdaje se temeljem prethodno izdane deklaracije uz otpremnicu. Uz
zahtjev za izdavanje Deklaracije, prilaže se Izvješće o kakvoći sjemena
poljoprivrednog bilja koje u vrijeme izdavanja Deklaracije nije starije od 8
mjeseci. Ukoliko Izvješće o kakvoći temeljem kojeg je izdana prethodna
Deklaracija nije starije od 8 mjeseci, Izvješće o kakvoći se ne mora priložiti.
Uvjet iz članka 36. Pravilnika mora biti ispunjen.«

Članak 4.

U članku 22. stavak 2. mijenja se i glasi:

»(2) Presadnice i micelij
jestivih i ljekovitih gljiva u prometu mora pratiti:

– Deklaracija uz otpremnicu prema Obrascu 6
odnosno 6a–u prometu na veliko

– Deklaracija uz otpremnicu i deklaracija na
ambalaži u kojoj se presadnice stavljaju u prodaju prema Obrascu 6b–u prometu
na malo

Iza stavka 2. dodaje se novi stavak 3. koji
glasi:

»(3) Kod prometa na malo Deklaracija uz
otpremnicu izdaje se samo na zahtjev stranke.««

Dosadašnji stavak 3. postaje stavak 4.

Članak 5.

U članku 23. stavak 2. mijenja se i glasi:

»(2) Presadnice i micelij
jestivih i ljekovitih gljiva u prometu mora pratiti Deklaracija uz otpremnicu
prema Obrascu 6 odnosno 6a, te deklaracija na ambalaži prema Obrascu 6b.
Sadržaj Obrasca 6b propisan je u Dodatku 3. koji je tiskan uz ovaj Pravilnik i
njegov je sastavni dio.

Članak 6.

U Dodatku 1. Pravilnika, brojka »9.« ispred
naslova poglavlja »Ostali temeljni zahtjevi za kakvoću sjemena« briše se, a
cijelo poglavlje stavlja se iza Tablice 1. »Najveća dozvoljena veličina partije
i temeljni zahtjevi kakvoće za sjeme u prometu«.

Članak 7.

U dodatku 3. Pravilnika u Obrascu broj 8. dodaje
se stupac 8 pod nazivom Broj uništenih presadnica.

Članak 8.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 320-11/05-01/111

Urbroj: 525-2-06-4

Zagreb, 25. siječnja 2006.

Ministar

**Petar Čobanković**, v. r.

*Obrazac 6b*

Naziv i adresa proizvođača/uvoznika:
            Vrsta:  \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Upisnički broj proizvođača/uvoznika:
            Sorta:  \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj deklaracije:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Rok valjanosti: \_\_\_\_\_\_\_\_\_\_

Pravilnik, NN 13/2006-349